29/03/2010 | Administración LocalMunicipal
Lousame
Bases para a selección en propiedade de posto administrativo

ANUNCIO Aprobada a oferta pública de emprego correspondente ó exercicio do ano 2009, por Resolución de Alcaldía de data 23 de outubro de 2009 e acordo da Xuntade Goberno Local de data 22 de decembro de 2009 e publicada no Boletín Oficial da Provincia n.º 237, de data 5 de novembro de 2009, e no Diario Oficial de Galicia n.º 226, de data 18 de novembro de 2009, coas seguintes características: PERSOAL FUNCIONARIO. Funcionarios de Carreira: GRUPO: C1. CLASIFICACIÓN: Escala: Administración Xeral. Subescala: administrativo de Administración Xeral. DENOMINACIÓN: administrativo. N.º VACANTES: 1. Sistema: promoción interna. Por acordo da Xunta de Goberno Local, na súa sesión de data 10 de marzo de 2010, aprobáronse as Bases reguladoras das probas selectivas para a provisión en propiedade da praza vacante arriba referenciada que se unen como anexo a este anuncio, así como a convocatoria de concurso-oposición para a súa provisión en propiedade. ANEXO “BASES DA CONVOCATORIA PARA A SELECCIÓN E PROVISIÓN EN PROPIEDADE, POLO PROCEDEMENTO DE CONCURSO-OPOSICIÓN, DO POSTO DE ADMINISTRATIVO DE ADMINISTRACIÓN XERAL INCLUÍDA NA OFERTA DE EMPREGO PÚBLICO DO CONCELLO DE LOUSAME DE 2009, EN QUENDA DE PROMOCIÓN INTERNA 1.1.–E obxecto do presente proceso selectivo a cobertura en propiedade dun posto de traballo vacante de funcionario de carreira “administrativo de administración xeral” pola quenda de promoción interna, mediante o procedemento de concurso – oposición, segundo as seguintes disposicións: – Lei 7/2007 de 12 de abril, do Estatuto Básico do Empregado Público. – Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia. – Lei 7/1985, de 2 de abril, de Bases do Réxime Local. – Lei 5/1997, de 22 de xullo, de administración local de Galicia. – Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local. – Lei 30/1984, de Medidas para a Reforma da Función Pública (nos preceptos vixentes). – Real Decreto 364/1995, de 10 de marzo, polo que se aproba o Regulamento xeral de ingreso do persoal ó servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado. – Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración local. – Lei 3/1983, de 15 de xuño, de normalización lingüística de Galicia. – Decreto 315/1964, de 7 de febreiro, polo que se aproba o texto articulado da Lei de Funcionarios Civís do Estado.(no vixente). – A disposición adicional primeira da Lei 2/2007 de 28 de marzo, do traballo en igualdade das mulleres de Galicia – A Lei orgánica 3/2007, de 22 de marzo, para a Igualdade efectiva de mulleres e homes.1.2.–O referido posto inclúese na Oferta de Emprego Pública correspondente ó exercicio do ano 2009, aprobada por Resolución da Alcaldía de data 23 de outubro de 2009 e acordo da Xuntade Goberno Local de data 22 de decembro de 2009 e publicada no Boletín Oficial da Provincia n.º 237, de data 5 de novembro de 2009, e no Diario Oficial de Galicia n.º 226, de data 18 de novembro de 2009 coas seguintes características: PERSOAL FUNCIONARIO. Funcionarios de Carreira: GRUPO: C1. CLASIFICACIÓN: Escala: Administración Xeral. Subescala: administrativo de Administración Xeral. DENOMINACIÓN: administrativo. O posto referido está adscrito ós servizos de carácter xeral do Concello de Lousame e as e as funcións que ten encomendadas son as seguintes: – Funcións públicas de tesourería municipal incluídas no RD 1174/1987, do 18 de setembro, excepto a recadación que en cada intre este Concello teña delegada. – Xestión de padróns municipais de tributos e outros ingresos de dereito público do Concello. – Xestión do padrón de habitantes. – Xestión do censo electoral e colaboración nos procesos electorais. – Responsable do correcto funcionamento do Rexistro de entrada e saída do Concello e do Portelo Único. – Atención ó público, telefónica e persoal. – Elaboración e mecanografiado de escritos diversos, correspondencia e resto de documentos. – Manexo dos programas informáticos necesarios para a súa actividade (gravación de datos, obtención de listaxes, etc.). – Xestión de correspondencia (recepción, distribución e arquivo). – Tarefas mais ou menos complexas da xestión administrativa propia reguladas por normas. – Toma de decisións programadas ou normativizadas dentro da unidade baixo a supervisión do seu superior xerárquico. – Fotocopiado de documentos e tarefas administrativas diversas. – Calquera outra relacionada co poste que lle encomende o seu superior xerárquico. Para poder participar no proceso selectivo será necesario reunir os seguintes requisitos: a) Idade: non exceder a idade máxima de xubilación forzosa. b) Ser funcionario de carreira do Concello de Lousame, pertencendo á Escala de Administración Xeral, Subescala: auxiliar administrativo e grupo de clasificación «C2», do artigo 76 da Lei 7/2007, de 12 de abril, do Estatuto básico do Empregado Público. c) Ter unha antigüidade de, polo menos, dous anos na Escala de Administración Xeral, Subescala: auxiliar administrativo o día da finalización do prazo de presentación de solicitudes de participación, computados desde o ingreso ou desde a integración nel. Para estes efectos, consideraranse servizos efectivos os prestados na situación de servizos especiais e de excedencia para o coidado de fillos e familiares. d) Estar en posesión ou en condicións de obter á data de finalización do prazo de presentación de solicitudes, o título de Bacharelato (LOE), Bacharelato (LOGSE), Bacharelato unificado polivalente (Lei 14/1970, do 4 de agosto, xeral de educación), Bacharelato superior (plan 1957), técnico (LOE), técnico (LOGSE), técnico especialista da Lei 14/1970 ou equivalente, ou ter aprobadas as probas de acceso á universidade para maiores de vinte e cinco anos. De acordo disposición adicional vixésima segunda da Lei 30/1984, de 2 de agosto, de medidas para a reforma da Función Pública, poderá participar o persoal funcionario do corpo auxiliar do Concello de Lousame (subgrupo C2), que, aínda que careza da titulación esixida para a pertenza ó subgrupo C2 e acredite unha antigüidade mínima de dez (10) anos no subgrupo C2. No caso de titulacións obtidas no estranxeiro, deberán posuír o documento que acredite fidedignamente a súa homologación. e) Capacidade funcional: non padecer enfermidade nin estar afectado por limitación física ou psíquica incompatible co desempeño das correspondentes funcións. f) Habilitación: non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. Os anteriores requisitos deberanse reunir con referencia ó derradeiro día do prazo de presentación de solicitudes e será nulo o nomeamento como funcionario de carreira dos aspirantes que estean incursos en causas de incapacidade segundo a normativa vixente. As solicitudes, requirindo tomar parte nas correspondentes probas de acceso nas que os aspirantes farán constar que reúnen as condicións esixidas nas presentes bases, dirixiranse ó Sr. alcalde-presidente do Concello de Lousame, e presentaranse no Rexistro de entrada deste Concello ou ben mediante o procedemento que regula o artigo 38.4 da Lei 30/1992, no prazo de vinte días naturais contados a partir do día seguinte ó da publicación do anuncio da convocatoria no Boletín Oficial do Estado. As bases íntegras publicaranse no Boletín Oficial da Provincia da Coruña. As correspondentes convocatorias, publicaranse no Boletín Oficial do Estado, no Diario Oficial de Galicia e no Boletín Oficial da Provincia de da Coruña. No anuncio da convocatoria figurará a referencia ó número e data do Boletín Oficial da Provincia no que, con anterioridade, se tivesen publicado integramente a convocatoria, bases e programa. A solicitude deberá ir acompañada por: – Fotocopia do DNI ou, no seu caso, pasaporte. – Xustificante do pago de dereito de exame, que ascende á cantidade de 15,00 euros, e que deberá ingresarse mediante xiro ou transferencia, que só poderá ser devolto cando o aspirante non fose admitido ás probas. – Fotocopia compulsada do título que permite o acceso ó Grupo C1 (artigo 76 da Lei 7/2007, de 12 de abril, do Estatuto Básico do Empregado Público) e a xustificación da antigüidade no subgrupo C2 (antigo grupo D) no Concello de Lousame. – Relación dos méritos que aleguen, e os documentos acreditativos ou fotocopias compulsadas de todos e cada un dos alegados que sexan puntuables. Expirado o prazo de presentación de solicitudes, a Alcaldía ditará Resolución no prazo dun mes, declarando aprobada a lista provisional de admitidos e excluídos. Na dita Resolución, que se publicará no Boletín Oficial da Provincia da Coruña e no taboleiro de edictos do Concello, sinalarase un prazo de dez días hábiles para emendar. As alegacións presentadas serán resoltas no prazo de 30 días desde a finalización do prazo para presentación. Transcorrido dito prazo sen que ditase resolución algunha, as alegacións entenderanse desestimadas. Transcorrido o prazo para emendar aprobarase a lista de aspirantes con carácter definitivo, publicándose o anuncio no Boletín Oficial da Provincia e no taboleiro de edictos do Concello. No mesmo anuncio farase constar o día, hora e lugar en que haberá de realizarse o primeiro exercicio de selección. O chamamento para posteriores exercicios farase mediante a publicación no taboleiro de edictos da corporación. Igualmente a mesma resolución, farase constar a designación nominal do tribunal. O feito de figurar na relación de admitidos non prexulga que se lles recoñeza ós interesados a posesión dos requisitos esixidos no procedemento que se convoque. Cando da documentación que debe presentarse no caso de superar o proceso selectivo se desprenda que non posúen algún dos requisitos, os interesados decaerán en tódolos dereitos que puideran derivarse da súa participación no procedemento.5.1.–O tribunal cualificador do proceso selectivo designarase de conformidade co sinalado no artigo 60 da Lei 7/2007, de 12 de abril, do Estatuto Básico do Empregado Público. De acordo co establecido no artigo 60 da Lei 7/2007, de 12 de abril, do Estatuto Básico do Empregado Público, os órganos de selección serán colexiados e a súa composición deberá axustarse ós principios de imparcialidade e profesionalidade dos seus membros, e tenderase así mesmo, á paridade entre muller e home.5.2.–O tribunal será colexiado, e os seus membros serán determinados especificamente para este proceso selectivo, garantindo a composición eminentemente técnica e axustándose ós principios de imparcialidade e profesionalidade dos seus membros, e tendendo así mesmo, á paridade entre muller e home. Estará composto do seguinte xeito: – Presidente (titular e suplente): funcionario de carreira de calquera administración pública. – Secretario (titular e suplente): funcionario de carreira de calquera administración pública. – Vogais (en número de catro): funcionarios de carreira de calquera administración pública (titulares e suplentes). 5.3.–Todos os membros do tribunal deberán contar con titulación igual ou superior á esixida para o acceso á praza ou prazas que se convoquen.5.4.–O tribunal non se poderá constituír, nin actuar sen a presenza, cando menos, da metade máis un dos seus membros, titulares ou suplentes indistintamente. En todo caso requírese a asistencia do presidente e do Secretario ou dos que legalmente os substitúan.5.5.–Os membros do tribunal deberanse de abster de intervir, comunicándoo á autoridade convocante, cando concorran as circunstancias previstas no artigo 28 da Lei 30/1992, de 26 de novembro, ou estivesen preparando aspirantes ás probas nos 5 anos anteriores á publicación desta convocatoria. Os aspirantes poderán recusar ós membros do tribunal cando concorran aquelas circunstancias.5.6.–Os membros do tribunal son persoalmente responsables do estrito cumprimento das bases da convocatoria e da suxeición ós prazos establecidos. As dúbidas ou reclamacións que poidan orixinarse coa interpretación da aplicación das bases da presente convocatoria, así como o que deba facerse nos casos non previstos, serán resoltas polo tribunal, por maioría. Tamén poderá dispor a incorporación ós seus traballos de asesores especialistas para as probas correspondentes dos exercicios que xulgue oportuno, limitándose os asesores a prestar a colaboración nas súas especialidades técnicas.5.7.–Para os efectos de asistencia, os compoñentes dos tribunais que actúen nestas probas terán as categorías e serán retribuídos segundo establece o R. D. 462/2002, de 24 de maio.6.1.–Os aspirantes serán convocados para cada exercicio en único chamamento, sendo excluídos da oposición os que non comparezan, non sendo os casos debidamente xustificados libremente apreciados polo tribunal. Os aspirantes deben acreditar a súa personalidade coa exhibición do DNI, pasaporte ou carné de conducir. En calquera momento o tribunal poderá requirir ós opositores para que acrediten a súa personalidade.6.2.–A actuación dos aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do apelido, comezando pola letra D, resultante do sorteo para o ano 2009, publicado no Diario Oficial de Galicia do 4 de febreiro de 2009, ó que se refire o artigo 9 do Regulamento de selección do persoal da Comunidade Autónoma de Galicia de 20 de marzo de 1991. De non contar con aspirantes cuxo primeiro apelido comece pola letra indicada, iniciarán a orde de actuación pola letra ou letras seguintes.6.3.–Unha vez comezadas as probas selectivas non será obrigatoria a publicación da realización celebración dos sucesivos exercicios no Boletín Oficial da Provincia, sendo suficiente coa súa exposición no taboleiro de edictos do Concello.6.4.–Entre o final dunha proba e o comezo da seguinte deberán transcorrer un mínimo de 48 horas, a non ser que todos os membros do tribunal e os aspirantes que teñan que realizar a respectiva proba acepten expresamente a redución deste prazo. O prazo máximo que transcorrerá entre proba e proba será de 45 días naturais.6.5.–Os exercicios, tanto orais como escritos ou prácticos, realizaranse en lingua galega ou castelá, agás aqueles destinados a valorar o coñecemento dun idioma, que se realizarán no idioma indicado no exercicio. O procedemento de selección dos aspirantes será o de concurso-oposición. A) Fase de concurso: A.1.–Esta fase, que será previa á de oposición, non terá carácter eliminatorio nin poderá terse en conta para superar as probas da fase de oposición. O tribunal non poderá estimar o que non fora alegado e probado polos aspirantes nos documentos achegados no momento de presentaren a solicitude para admisión ás probas selectivas. Non se concederá ningún prazo a maiores para achegar a documentación acreditativa dos méritos. Será puntuada cun máximo de sete (7) puntos (puntuación que non supera o 40% da puntuación máxima prevista na fase de oposición) e para elo avaliaranse os méritos aportados polos aspirantes de acordo co seguinte baremo: a) Experiencia profesional, ata un máximo de tres (3) puntos. – Servizos prestados no Concello de Lousame en postos de traballo do grupo C2, auxiliar administrativo: 0,1 puntos por mes traballado. – Servizos prestados en calquera outra Administración Pública en postos de traballo do grupo C2, auxiliar administrativo: 0,1 puntos por mes traballado. Non se computarán na valoración os dous anos de antigüidade sinalados no art.22 da Lei 30/1984 como requisito de antigüidade esixido para participar no proceso selectivo, isto é, os dous anos de servizos. b) Formación: cursos de formación e perfeccionamento ou aproveitamento, ata un máximo de tres (3) puntos: Por formación relacionada coas tarefas propias da Administración Local, impartida polas Administracións Públicas, Universidades, centros públicos ou concertados, organismos oficiais e demais formación homologada: – Cursos de máis de 20 horas: 0,30 puntos por curso. – Cursos de máis de 40 horas: 0,50 puntos por curso. – Cursos de máis de 100 horas: 1,00 puntos por curso. c) Coñecemento idioma galego. A puntuación máxima deste apartado será de un (1) punto. – Curso de perfeccionamento de galego, a súa validación, ou o Celga 4: 0,50 puntos. – Por estar en posesión do título de linguaxe administrativa galega de grado medio: 0,25 puntos. – Por estar en posesión do titulo de linguaxe administrativa galega de grado superior: 0,50 puntos. En caso de estar en posesión de distintas titulacións, valorarase unicamente o nivel máis alto de formación. As puntuacións totais outorgadas ós aspirantes en concepto de avaliación de méritos serán feitas públicas no taboleiro de anuncios da Casa do Concello, con anterioridade ou simultaneamente ó comezo da fase de oposición. A.2.–Acreditación de méritos. Apartado a) Acreditaranse mediante unha certificación oficial dos servizos prestados en postos de traballo do grupo C2 expedida pola Administración Pública na que prestou servizos, estipulando o cómputo total de días, meses ou anos traballados. Apartado b) Acreditarase mediante unha fotocopia compulsada do título ou certificado correspondente. Só se valorarán aqueles no que quede acreditado o número de horas. Apartado c) Acreditarase mediante unha fotocopia compulsada do título ou certificado correspondente. B) Fase de oposición. A oposición constará de tres exercicios, de carácter obrigatorio e eliminatorio, de modo que non poderán pasar ó seguinte exercicio os aspirantes que non alcanzaran a cualificación mínima establecida para cada un deles. Primeira proba. Obrigatoria e eliminatoria. Consistirá na realización dun test de cen (100) preguntas, mais catro (4) de reserva, con respostas alternativas, no tempo máximo de dúas horas sobre o contido do programa especificado na convocatoria. O exercicio será cualificado de 0 a 10 puntos, e será preciso alcanzar un mínimo de 5 puntos para superalo. Serán eliminados aqueles aspirantes que non os obteñan. Correspóndelle ó tribunal determinar o número de respostas correctas esixido para acadar a puntuación mínima. Para iso terase en conta que por cada catro respostas incorrectas se descontará unha correcta. Dando cumprimento o disposto na disposición transitoria do Decreto Lexislativo 1/2008, do 13 de marzo, os aspirantes dispoñen de liberdade de elección de lingua galega ou de lingua castelán na realización das probas selectivas. Segunda proba. Obrigatoria e eliminatoria, de carácter práctico. Consistirá en redactar por escrito, no tempo máximo dunha hora, un informe con proposta de resolución, sobre un suposto de carácter práctico determinado polo tribunal. Estará dirixido a apreciar a capacidade dos aspirantes para levar a cabo as funcións propias da Subescala Administrativa de Administración Xeral. Para realizar este exercicio, os aspirantes poderán facer uso de textos legais, documentación ou libros de consulta que consideren oportunos. Este exercicio debe ser lido polos aspirantes diante do tribunal na data que este determine podendo asistir os demais aspirantes. Dando cumprimento o disposto na disposición transitoria do Decreto Lexislativo 1/2008, do 13 de marzo, os aspirantes dispoñen de liberdade de elección de lingua galega ou de lingua castelán na realización das probas selectivas. O exercicio será cualificado de 0 a 10 puntos, debendo acadar os aspirantes un mínimo de cinco puntos para superalo. Serán eliminados aqueles aspirantes que non o obteñan. Terceira proba. Obrigatoria e eliminatoria, coñecemento de galego. Consistirá na tradución directa e/ou inversa de un ou varios textos, en castelán ou galego, facilitados polo tribunal, nun tempo máximo de 30 minutos. Este exercicio será cualificado de “apto” ou “non apto”. Estarán exentos da realización deste exercicio os aspirantes que acrediten posuír no día de finalización do prazo de presentación de solicitudes o curso de iniciación ó galego ou estudos equivalentes. As cualificacións dos aspirantes aprobados en cada exercicio publicaranse o mesmo día no que se acorden no taboleiro de edictos do Concello. C) Cualificación final. A cualificación definitiva do proceso selectivo será o resultado da suma das puntuacións outorgadas polo tribunal en cada un dos exercicios que compoñen a fase de oposición ós que se outorguen puntuación e os puntos obtidos na fase de concurso. O tribunal proporá o nomeamento do aspirante que, na suma total das puntuacións asignadas na fase de oposición e concurso obtiveran a maior puntuación. O tribunal non poderá declarar que superaron o proceso selectivo un número superior de aspirantes ó de prazas convocadas. Rematada a cualificación dos aspirantes, o tribunal publicará no taboleiro de anuncios do Concello a relación de aprobados por orde de puntuación. Dado que en ningún caso o número de aspirantes aprobados pode exceder o número de prazas convocadas, a relación de aprobados confeccionarase co aspirante que, superados tódolos exercicios obrigatorios, obteña a maior puntuación. O tribunal elevará dita relación coa súa proposta ó alcalde da Corporación, a quen lle compete o nomeamento correspondente.9.1.–No prazo de vinte días naturais contados dende o seguinte ó da publicación das listas de aspirantes aprobados, estes deberán presentar no Rexistro Xeral do Concello, os seguintes documentos: a) Fotocopia compulsada do DNI ou pasaporte, no seu caso. b) Documentación acreditativa da antigüidade de, polo menos, dous anos na Escala de Administración Xeral, Subescala: auxiliar administrativo o día da finalización do prazo de presentación de solicitudes de participación, computados desde o ingreso ou desde a integración nel. c) Fotocopia compulsada do título académico esixido (se non se tivera presentado xa coa solicitude), ou, no seu defecto, o xustificante de ter aboado os dereitos para a súa expedición. Se estes documentos estivesen expedidos despois da data de remate do prazo de presentación das solicitudes de admisión ás probas selectivas, deberán xustificar debidamente o momento de remate dos estudios correspondentes. d) Declaración xurada de non ter sido separado mediante expediente disciplinario de ningunha Administración Pública, nin atoparse inhabilitado para o exercicio das funcións públicas. e) Declaración xurada de non atoparse incurso en ningunha causa de incapacidade e incompatibilidade, de conformidade coa lexislación vixente e referida ó momento da súa toma de posesión. f)) Certificación médica oficial acreditativa de non padecer enfermidade ou eiva física ou psíquica que imposibilite o normal exercicio da súa función.9.2.–Os que tivesen a condición de funcionarios de carreira estarán exentos de xustificar documentalmente as condicións e requisitos xa probados para obter o seu anterior nomeamento, presentando neste caso, certificación da Administración Pública da que dependan que acredite esta condición.9.3.–Os que dentro do prazo sinalado, agás os casos de forza maior, non presenten a súa documentación ou non reúnan os requisitos esixidos, non poderán seren nomeados, quedando anuladas tódalas actuacións, sen prexuízo da responsabilidade na que puidesen incorrer por falsidade na súa instancia solicitando participar no proceso selectivo. O alcalde deberá nomear funcionario ó aspirante proposto, no prazo dun mes a contar desde a terminación dos vinte días anteriores, que deberá tomar posesión no prazo dun mes contado dende o día seguinte ó da notificación do dito nomeamento. O nomeamento mencionado publicarase no Boletín Oficial da Provincia da Coruña e no Boletín Oficial do Estado. As presentes bases e tódolos actos administrativos que dela deriven poderán ser impugnados polos interesados nos casos e na forma previstos na Lei 30/1992, do 26 de novembro de réxime xurídico das administracións públicas e do procedemento administrativo común. No non previsto nas bases será de aplicación a Lei 5/1997, de 22 de xullo, de Administración Local de Galicia, o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, o Real Decreto 364/1995, de 10 de marzo, polo que se aproba o Regulamento Xeral de Ingreso do Persoal ó Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado e no que non estea reservado á lexislación do Estado será de aplicación o Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia.1. A Constitución Española de 1978: Estrutura e principios xerais. A reforma da Constitución. O Tribunal Constitucional.2. Dereitos e deberes fundamentais dos españois. Garantías dos dereitos fundamentais e das liberdades públicas. A suspensión dos dereitos e liberdades.3. A organización territorial do Estado na Constitución.4. A Coroa. Regulación constitucional.5. O poder lexislativo. As Cortes Xerais.6. O poder executivo. O Goberno. O presidente do Goberno. Os ministros. Os vicepresidentes do Goberno.7. O poder xudicial. Organización xudicial en España. O ministerio fiscal. O Consello Xeral do Poder Xudicial.8. As administracións públicas no ordenamento español. A Administración Xeral do Estado. A Administración das comunidades autónomas. A Administración Local. A Administración institucional.9. Principios de actuación da Administración pública: eficacia, xerarquía, descentralización, desconcentración e coordinación.10. Fontes do dereito administrativo. Sometemento da administración á lei e ó dereito.11. O procedemento administrativo: concepto e clases. As fases do procedemento administrativo: iniciación, ordenación, instrución e terminación. O silencio administrativo.12. Os procedementos especiais. Reclamacións previas ó exercicio de accións civís e laborais.13. Especialidades dos procedementos administrativos locais. Rexistro de entrada e saída de documentos. Requisitos na presentación de documentos. Comunicacións e notificacións.14. O acto administrativo: concepto, clases e elementos. Motivación e notificación.15. Eficacia dos actos administrativos. Executividade. Execución forzosa. Suspensión. Validez e invalidez dos actos administrativos. Validación. Conservación e conversión.16. Revisión dos actos administrativos. Revisión de oficio. Recursos administrativos: principios xerais.17. Formas de acción da actividade administrativa, con especial referencia á administración local: fomento, policía, servizo público.18. A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas. Especial referencia á potestade sancionadora local.19. A expropiación forzosa. Suxeitos, obxecto e causa. O procedemento xeral.20. As Comunidades Autónomas na Constitución Española de 1978. A Comunidade Autónoma de Galicia. Competencias. O Estatuto de Autonomía de Galicia.21. O réxime local español: principios constitucionais e regulación xurídica.22. O municipio: concepto, elementos, competencias.23. A organización municipal. Pleno, Xunta de Goberno, Alcalde. Competencias de cada un deles.24. Outras entidades locais. As mancomunidades. As comarcas. As áreas metropolitanas. Entidades de ámbito territorial inferior ó municipal.25. Relacións das entidades locais coas restantes entidades territoriais. O principio de autonomía local.26. Potestade regulamentaria local. As ordenanzas. Os regulamentos. Os bandos.27. Funcionamento dos órganos colexiados locais. Réxime de sesións e acordos.28. O texto refundido da Lei Reguladora das Facendas Locais: Ámbito de aplicación. Os recursos das Facendas Locais. A imposición e ordenación dos tributos e o establecemento de recursos non tributarios.29. O presuposto xeral das entidades locais: contido e estrutura, procedemento de elaboración e aprobación. Os créditos do presuposto de gastos: delimitación situación e niveis de vinculación xurídica. As modificacións de crédito. A prórroga do presuposto.30. A execución do presuposto de gastos e ingresos e as súas fases. A contabilidade local. A liquidación do presuposto. A conta xeral das entidades locais.31. Réxime xurídico da Tesourería. Concepto e funcións. Organización. A planificación financeira.32. A recadación dos tributos. Órganos de recadación. O procedemento de recadación en período voluntario. As entidades colaboradoras. O procedemento de recadación en vía de prema. Os créditos incobrables e fallidos. A prescrición.33. A xestión e liquidación de recursos. La revisión en vía administrativa dos actos de xestión ditados en materia de Facendas locais. A devolución de ingresos indebidos.34. Os bens das entidades locais. Clasificación e réxime xurídico.35. Os contratos administrativos. Clasificación e regulación legal.36. A lexislación sobre réxime do solo e ordenación urbana. A Lexislación básica estatal. A lexislación autonómica galega.37. O planeamento urbanístico: clases de plans. Procedemento de elaboración e aprobación. Réxime de clasificación do solo. A intervención na edificación e uso do solo. As licencias.38. O persoal ó servizo das entidades locais. Funcionarios, persoal laboral, persoal eventual.39. Réxime xurídico dos funcionarios locais. Dereitos, deberes, réxime disciplinario, situacións administrativas, dereitos económicos.40. A contratación laboral na Administración pública. O contrato de traballo: formalización e características. Tipos de contratos de traballo. ANEXO II (MODELO DE INSTANCIA) D./D.ª ______________________________________________________________, con DNI n.º ________________, e domicilio a efectos de notificación en ____________________________ EXPÓN: PRIMEIRO. Que vista a convocatoria anunciada no Boletín Oficial do Estado n.º _____, con data __________, en relación coa convocatoria para a provisión en propiedade mediante o sistema de concurso–oposición dun posto de traballo de administrativo de administración xeral en quenda de promoción interna, conforme ás bases que se publican no Boletín Oficial da Provincia número _____, con data ___________________ SEGUNDO. Que reúne todas e cada unha das condicións esixidas nas bases referidas á data de expiración do prazo de presentación da instancia. TERCEIRO. Que declara coñecer as bases e convocatoria para a provisión en propiedade, polo procedemento de concurso – oposición, dunha praza de administrativo de administración xeral en quenda de promoción interna incluída na oferta de emprego público do Concello de Lousame de 2009. CUARTO. Que adxunta o xustificante de pago dos dereitos de exame, fotocopia compulsada do DNI, fotocopia compulsada da titulación requirida para acceder á praza, relación dos méritos que alega e os documentos acreditativos ou fotocopias compulsadas de todos e cada un dos alegados. Por todo elo, SOLICITA Que se admita esta solicitude para as probas de selección de funcionario referenciada. _________________, _____ de ____________ de 20__. O solicitante Asdo.: ___________ Lousame, 16 de marzo de 2010. Asdo.: José Santiago Freire Abeijón, alcalde